Geen beurtkrag vandag toegepas | Maroela Media
Eskom het dié goeie nuus Saterdagaand in 'n verklaring bevestig. Nadat fase 2‑beurtkrag die grootste deel van die dag en daarna fase 1 tot 23:00 gisteraand toegepas is, is beurtkrag daarna heeltemal gestaak. Volgens Eskom is die kragnetwerk egter steeds onder druk en indien daar veranderinge in die stelsel is, sal verbruikers ingelig word.
"Ons bedank alle Suid-Afrikaners vir hul geduld en samewerking deur hierdie moeilike tydperk," lui die verklaring.
Die kragvoorsiener het egter nie 'n woord gerep oor die vooruitsig vir die week en of die toepassing van beurtkrag dalk weer hervat sal word nie.
Suid-Afrika het die afgelope sewe dae onder beurtkrag gebuk gegaan waarvan die meeste fase 4‑beurtkrag was. Dit is grootliks toegeskryf aan 'n gebrek aan kragopwekkingskapasiteit weens Eskom se verouderende infrastruktuur, maar ook probleme met dieselvoorsiening, swak gehalte van steenkool by steenkoolkragstasies en 'n gebrek aan voorsiening van die Cahora Bassa- hidroëlektriese skema weens skade wat deur sikloon Idai aangerig is.
Seker soos die petrolprys. Geen vandag, maar môre fase 6!
Suid Afrika het verander in 'n land waar mense en instansies opgehemel word as hulle net hulle werk doen. Waar dit voorblad nuus word as mense of instansies net hulle werk doen. Hierdie behoort nie 'n artikel te wees nie? Wat nog te sê "Goeie Nuus"!! Dis asof Eskom besluit het om Suid Afrika te "vergoed" vir hulle geduld, met 'n dag sonder beurtkrag. Twak man…. Dis Eskom se werk om elektrisiteit op te wek, dis elke staatsamptenaar se werk om diens te lewer, dis elke polisieman se plig om mense te beskerm en misdaad te bekamp, dis elke onderwyser… Lees meer »
Kom Maandag dan is dit weer fase 4 maar as hulle dink en gaan bly wees oor vandag en dankie sê maak hulle n fout want ek betaal vir krag wat ek net kry as dit die klomp by Letuli huis pas.
-Ou infrasrukuur kan vir ewig hou as mens dit onderhou.
-Het ons nie ons eie diesel rafinaderye nie?
-Nou wie se skuld is die swak gupta seenkool? Kwaliteits beheer is 'n onbekende woord.
So what? Moet almal nou op hulle kniee gaan en dankie se omdat Eskom vir 'n slag hulle werk reg doen en hulle verantwoordelikheid nakom vir 'n dag of twee? Rerig?Dit gaan in elkgeval nie lank hou nie dan's dinge weer terug "normaal" toe. Patetiese spul narre.